Die water op aarde staan nie stil nie, inteendeel, dit is gedurig in beweging. Die getye verplaas elke dag groot hoeveelhede water oor ons planeet en deur drukverskille (veroorsaak deur o.a. temperatuur en soutgraad) en die korioliseffek ontstaan seestromings wat vir verskuiwings van watermassa oor ons planeet sorg. Hierdie seestromings is een van die belangrikste faktore in die klimaat op aarde, byvoorbeeld die Golfstroom voer warmte vanuit die Karibiese gebied na Europa, wat die oorsaak is dat Europa 'n meer gematigde klimaat as byvoorbeeld Kanada of Siberië het.
See en die mensWysig
Oorsig van seëWysig
Seë op die maanWysig
Ontsluit van "https://af.wikipedia.org/w/index.php?title=See&oldid=1986633"
Last edited on 13 Mei 2019, at 10:45 Leierskap #5 – om leiers op te lei | mnr.muller
Leierskap #5 – om leiers op te lei
Posted on April 6, 2009 by mnr.muller	Standaard
Studenteleierskap is ‘n tawwe toffie. Veral op ‘n kampus met weinig kontinuïteit.
Nietemin, gestel dit is moontlik om opleiding aan voornemende of pasverkose leiers, te verskaf – watter generiese- en spesifieke vaardighede het studenteleiers nodig?
Studentegesentreerde inhoud en aanbieding
Vantevore het die Studentesake-omgewings wel opleidingslesings aangebied oor onder meer alkohol- en studietydbeleide in koshuise. Maar sulke fokusse is ver verwyderd van studentleiers se alledaagse organisatoriese uitdagings wat hulle in die gesig staar.
Dit sou goed wees as ‘n mens, as vertrekpunt, kan vasstel wat die uitkomstes van ‘n leierskapsopleidingprogram moet wees. Help my asseblief met só ‘n lys.
Hierso is my lys tot dusver:
die pligte en verantwoordelikhede van die verskillende kampus-leierskapstrukture begryp en weet waar hulle, binne hulle onmiddellike komitees/strukture, inpas
die oorhoofse uitdagings en fokusareas van die Universiteit kan identifiseer en relativeer tot hul eie omgewings
algemene kommunikasievaardighede, -metodes en -tegnieke kan inspan om idees op- en af te wentel binne hulle omgewings
‘n komitee(s) uit verteenwoordigende lede kan saamstel, hulle motiveer en die werk sinvol delegeer
tipiese risiko’s kan identifiseer en krisisbestuur in verskillende nood-scenario’s toepas
gesprek binne hul omgewings fasiliteer en konflik oplos
dagboek kan hou van gebeure, datums, afsprake, tydlyne, en genoeg tyd inruim vir persoonlike welsyn en akademie
hulle aktiwiteite/projekte/prosesse krities kan evalueer en verslag kan doen daarvan
met die nodige etiket en takt e-posse beantwoord en vergaderings bywoon
In die verskillende portefeuljes wat studenteleiers beklee, is daar onder meer die volgende spesifieke vaardighede wat hulle moet bemeester.
omsien na alumni-behoeftes (oud-studente, argief, reünies en kommunikasie aan oud-studente)
beleide interpreteer, skryf en herformuleer
borge inwin, met die nodige vooraf- en agterna-dokumentasie (borg en dankbriewe)
omsien na die welwees van medestudente (wat akademie en leef-en-leer omgewings betref, maar ook aktuele kwessies rondom middele-misbruik, ens.)
gemeenskapsinteraksie bevorder, hetsy deur opheffingsprojekte te reël of deelname aan gemeenskapsbou-aktiwiteite aan te moedig
funksies (soos danse en prysuitdelingseremonies) met die nodige omsigtigheid – aandag aan detail – kan reël
ontspanningsaktiwiteite fasiliteer wat verskillende tipe mense in kontak met mekaar kan bring, ten einde ‘n gemoedelike atmosfeer van wedersydse respek te skep
verhoudings met verskillende instansies (koshuise/wyke/verenigings) opbou om gesamentlike (multikulturele) aktiwiteite aan te pak
kreatiewe idees kan genereer, kommunikeer en fasiliteer
notule kan hou, agenda’s opstel en begrotings kan bestuur
sportspanne se wedstryde en -afrigting koördineer
verwagte items en publikasies betyds kan uitbring
As jy ‘n studenteleier was, of ene wil wees – kyk bietjie krities of daar nie nog tot hierdie lysie gevoeg kan word nie.
En, as jy nie soseer ‘n leier was nie, maar wel verskillende termyne sien kom- en gaan het, watter vaardighede kan jy identifiseer wat tipies nodig is op studentevlak?
Filed under Studenteleierskap and tagged leierskap, opleiding |	4 Kommentaar
Cobus on April 6, 2009 om 2:49 nm said:
Studenteleiers sal sinvol na hulleself moet kan kyk. Weet hoe om bietjie introspeksie van tyd tot tyd te doen, en hulleself in sinvolle mentorverhoudings te kan plaas.
Reply ↓	mnr.muller on April 6, 2009 om 3:06 nm said:
Aha, dankie, Cobus! Ek hou van die idee dat studenteleiers hulleself moet kan afpaar met ‘n mentor. As jy leiding moet verskaf, is dit immers belangrik om begeleiding te kan ontvang ook.
Sjoe. Dis eintlik nogals ‘n radikale gedagte. Hierso het ons veel eerder die patroon dat nuwe leiers heeltemal afstand doen van voriges, waarskynlik omdat studentelewe so vlugtig is. (Hierso wroeg ouens dikwels alleen met die sukkeldinge wat leierskapsposisies veroorsaak.)
So, wie sou jy voorstel as mentors?
Ook hou ek van jou voorstel dat studenteleiers reflekterend moet omgaan met hulle take.
Reply ↓	Johan Swarts on April 25, 2009 om 8:32 vm said:
Studenteleiers moet oor breinselle beskik.
Reply ↓	mnr.muller on April 28, 2009 om 8:53 vm said:
@Johan: Hehe, lekker sinies. Maar ek stem nogals saam; die hele “idee” waarvoor ‘n leier staan, moet verander. Dit help nie ons kry rugbyspelers wat dien in die Raad i.p.v. kritiese denkers nie.
Natuurlik hoef ons egter nie van leierskap net in terme van “posisie” te praat nie. Selfs ‘n blogger kan leiding neem en rigtinggewend wees; leierskap gaan altemit nie net oor die baadjie wat jy dra nie, maar die wyse wat jy ander tot aksie dwing met die (beperkte) mag wat jy het.